Sayyid Rahmatulloh Termiziy

Sayyid Rahmatulloh Termiziy (18-may 1975-yil) — shayx Muhammad Sodiq Muhammad Yusufning shogirdlaridan biri, imom, 2023-yilgacha Toshkent shahri bosh imom-xatibi boʻlgan.

 Hayoti 
Rahmatulloh Sayfuddinov 1975-yil 18-mayda Surxondaryo viloyatining Muzrabot tumanida tavallud topgan. Ilk diniy saboqni otasi eshoni Habibulloxondan oʻrgangan. Oʻrta maktabni bitirgach 1992–1995-yilarda Buxorodagi Mir Arab madrasasida tahsil olgan va ushbu madrasani qizil diplom bilan tamomlagan. 1995–1999-yillarda Imom Buxoriy nomidagi Toshkent Islom Institutida tahsil olgan va qizil diplom bilan tamomlagan. 2003-yil Eronda oʻtkazilgan „XIX Xalqaro Qurʼoni Karim musobaqasi“da ishtirok etgan.

 Faoliyati 
1995–1997-yillar Toshkent shahar Shayxontohur tumani “Oq tunikali” masjidi imom-xatibi; 1997–1999-yillar Toshkent shahar Yunusobod tumani “Mirza Yusuf” masjidi imom-noibi; 1999–2003-yillar Toshkent shahar Yunusobod tumani “Oq-tepa” masjidi imom-xatibi; 2000–2003-yillar Toshkent Islom instituti oʻqituvchisi; 2003–2014-yillar Toshkent shahar Shayxontohur tumani “Xoʻja Alambardor” masjidi imom-xatibi; 2013-yildan Imom Buxoriy nomidagi Toshkent Islom Institutida tafsir fanidan dars berib kelmoqda; 2014–2015-yillar “Minor” masjidi imom-xatibi; 2016–2021-yillar Toshkent shahri Yunusobod tumani “Mirza Yusuf” masjidi imom-xatibi va tuman bosh imom-xatibi; 2021–2023-yillar “Minor” masjidi imom-xatibi va Toshkent shahar bosh imom xatibi; 2023-yildan Toshkent shahridagi “Minor” masjidi imom-xatibi boʻlib faoliyat yuritmoqda.

 Yutuqlar, mukofotlar va unvonlar 
2011-yil dekabr oyida Oʻzbekiston musulmonlari idorasi tomonidan oʻtkazilgan “Yil imomi” koʻrik tanlovi Respublika bosqichining mutlaq gʻolibi;
2012-yil Oʻzbekiston musulmonlari idorasi tomonidan “Eng faol imom xatibi”;

“Ummat oldidagi xizmatlari uchun” ordeni (2019-yil);
“Shayxlik unvoni” — 2020-yil Hindistonda boʻlib oʻtgan “Xalqaro Milad konferensiyasi — 2020”ga qatnashgan barcha ulamolar, xususan Shayx Abu Bakr Ahmad tomonidanhttps://mehrob.uz/pages/about. 

 Ilmiy faoliyati 

 Kitoblari 
2011-yil „Halol savdo kasblarning yaxshisi“, Movarounnahr nashriyoti,
2013-yil „Halol kasb farovonlik omili“ nomli kitobi „Movarounnahr“ nashriyoti,
2013-yil „Ibratli xonadon“ nomli kitobi „Movarounnahr“ nashriyoti,
2017-yil „Ota-onaga oq boʻlishdan saqlanaylik“ nomli kitobi „Movarounnahr“ nashriyoti,
2017-yil „Xalq dardi bilan yashaylik“ nomli kitobi „Movarounnahr“ nashriyoti,
2018-yil „Moʻmin kishi — mukarram zot“ nomli kitobi Hilol nashriyot-matbaasi,
2018-yil „Halol kasb farovonlik omili, Halol savdo kasblarning yaxshisi“ nomli kitobi „Hilol“ nashriyot-matbaasi,
2018-yil „Ibratli xonadon“ nomli kitobi „Hilol“ nashriyot-matbaasi

 Manba